Madrilgo Ituna (1526)

Madrilgo Ituna 1526ko urtarrilaren 14an sinatu zuten Karlos V.a Germaniako Erromatar Inperio Santukoak eta Frantzisko I.a Frantziakoak Madrilen. Frantzisko I.a bertan preso zegoen Paviako guduan frantziarren porrotaren ondoren.

Itunaren arabera, Frantziak Milango Dukerria, Genovako Errepublika, Borgoinako Konderria, Napoliko Erresuma, Artoisko Konderria, Tournai eta Flandriako Konderria zituen eskubideei uko egiten zien Karlos enperadorearen alde. Gainera, Frantzisko I.ak Karlos V.aren arrebarekin, Leonorrekin, ezkontzeko konpromisoa hartzen zuen, eta bere bi seme Monarkia Hispanikoaren lurraldeetara bidaliko zituen, ituna betetzeko berme gisa.

Itun horren zazpigarren artikuluan Henrike II.a Nafarroakoari Nafarroako Erresumaren berreskurapenean laguntzeari uko egitea ezartzen zen, konkistatu ondoren:

Muga zeharkatu bezain laster, Frantziako Erresumako parlamentuak Frantzisko I.a ituna indargabetzera behartu zuen, Frantziako lurraldea babesteko betebehar errealean oinarrituz, eta beraz, honek ituna ukatu zuen, bortxaz onartua izan zela argudiatuz. Frantzisko I.ak Madrilgo ituna berretsi zuen etorkizuneko Cambraiko Bakean, 1529an.

 Erreferentziak 

 Kanpo estekak 

Kategoria:1526
Kategoria:Espainiako itunak
Kategoria:Frantziako itunak
Kategoria:Karlos Habsburgokoaren erregealdia
Kategoria:Italiar Gerrak
Kategoria:Nafarroako konkista